Source: https://www.riigiteataja.ee/akt/103052019009
Timestamp: 2019-11-12 17:27:14+00:00
Document Index: 10977

Matched Legal Cases: ['§ 4', '§ 10', '§ 13', '§ 14', '§ 12', '§ 4', '§ 3', '§ 3', '§ 10', '§ 79', '§ 79', '§ 79', '§ 2', '§ 13', '§ 14']

§ 4 Kindlustusandja
§ 10 Taotluste hindamine
§ 13 Toetuse maksmise aluseks olevate dokumentide esitamine
§ 14 Toetuse maksmine ja maksmisest keeldumine
RT I, 03.05.2019, 9
Vastu võetud 30.04.2019 nr 44
Määrusega kehtestatakse „Eesti maaelu arengukava 2014–2020” (edaspidi arengukava) meetme 17 „Riskijuhtimine” tegevuse liigi 17.1 „Saagi, loomade ja taimede kindlustuse maksed” raames antava põllumajanduskindlustustoetuse (edaspidi toetus) andmise ja kasutamise tingimused ning kord.
(1) Toetust võib taotleda Euroopa Liidu ühise põllumajanduspoliitika rakendamise seaduse § 12 lõike 11 tähenduses aktiivne põllumajandustootja (edaspidi taotleja).
(2) Taotlejal ei ole riikliku maksu võlga või riikliku maksu võla tasumine on ajatatud ning maksuvõla tasumise ajatamise korral on maksuvõlg, mille tasumise tähtaeg on möödunud, tasutud ettenähtud summas.
(3) Taotleja kohta ei ole karistusregistrisse kantud karistusandmeid loomatauditõrje seaduse §-s 583, 588 või 589, söödaseaduse §-s 33, 34 või 35, taimekaitseseaduse §-s 97 või 1002, loomakaitseseaduse §-s 661, 662, 666 või 6610 ega karistusseadustiku §-s 522, 551, 192, 193, 209, 210, 212, 264, 354, 359, 364, 365 või 367 sätestatud süüteo toimepanemise eest.
(5) Taotleja suhtes ei ole algatatud likvideerimismenetlust ega nimetatud pankrotiseaduse kohaselt ajutist pankrotihaldurit või välja kuulutatud pankrotti.
(1) Toetust antakse järgmiste põllumajanduskultuuride või nende saagi või loomade (edaspidi kindlustatud ese) kindlustamise eest Euroopa Parlamendi ja nõukogu määruse (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta ja millega tunnistatakse kehtetuks nõukogu määrus (EÜ) nr 1698/2005 (ELT L 347, 20.12.2013, lk 487–548) artiklites 36 ja 37 sätestatud tingimustel:
1) teraviljakultuur;
2) õli- ja kiukultuur;
3) söödakultuur;
4) kartul;
5) köögiviljakultuur;
6) puuviljakultuur;
7) marjakultuur;
8) dekoratiivkultuur;
9) veis;
10) siga;
11) lammas;
12) kits;
13) hobune (välja arvatud võistlus- ja ratsahobune);
14) kodulind;
15) mesilaspere.
(2) Toetusega hüvitatakse ühe kindlustusperioodi kindlustusmaksed. Kindlustusperioodi pikkus võib olla kuni 12 kalendrikuud.
(3) Kindlusleping ei või olla sõlmitud varem kui taotluse esitamise päevale järgneval päeval.
§ 4. Kindlustusandja
Kindlustuslepingu võib sõlmida Eestis kindlustustegevuseks õigust omava kindlustusandjaga.
Toetust antakse kuni 70 protsenti kindlustusperioodil tasutud kindlustusmaksetest.
(1) Toetuse saamiseks esitab taotleja Põllumajanduse Registrite ja Informatsiooni Ameti (edaspidi PRIA) e-teenuse keskkonna kaudu selleks ettenähtud tähtajal PRIAle avalduse ja selles esitatud andmeid tõendavad dokumendid (edaspidi koos taotlus).
(2) PRIA teatab taotluse esitamise tähtaja ametlikus võrguväljaandes Ametlikud Teadaanded ja oma veebilehel.
1) taotleja nimi, isiku- või registrikood, taotleja esindaja nimi ja kontaktandmed;
2) teave § 3 lõikes 1 nimetatud kindlustatud eseme kohta, sealhulgas koguselised näitajad;
3) teave selle kohta, kas taotleja on autonoomne ettevõtja, partnerettevõtja või seotud ettevõtja;
4) teave taotleja kontserni liikmete ja taotleja üle lepingu või muul alusel valitsevat mõju omava ettevõtja kohta;
5) taotleja töötajate arv;
(2) Lisaks avaldusele esitab taotleja kindlustuspakkumuse, mis sisaldab muu hulgas järgmisi andmeid:
1) kindlustusandja ärinimi ja äriregistri kood;
2) teave § 3 lõikes 1 nimetatud kindlustatud eseme kohta;
3) teave Euroopa Parlamendi ja nõukogu määruse (EL) nr 1305/2013 artikli 37 lõikes 1 sätestatud nõuetele vastava kindlustusriski kohta;
4) teave, et kahju hüvitatakse üksnes Euroopa Parlamendi ja nõukogu määruse (EL) nr 1305/2013 artikli 37 lõikes 2 või 3 nimetatud juhul;
5) kindlustusväärtus;
6) kindlustusmakse suurus;
7) kindlusperioodi pikkus.
PRIA kontrollib taotluse vastuvõtmisel nõutavate dokumentide olemasolu.
PRIA kontrollib taotluse nõuetele vastavust ja selles esitatud andmete õigsust ning taotleja, taotletava toetuse aluseks olevate dokumentide ja neis sisalduvate andmete vastavust Euroopa Liidu õigusaktides, Euroopa Liidu ühise põllumajanduspoliitika rakendamise seaduses, arengukavas ja määruses sätestatud nõuetele.
§ 10. Taotluste hindamine
(1) PRIA hindab nõuetele vastavaid taotlusi lähtuvalt ettevõtja suurusest, võttes aluseks komisjoni soovituse (EL) nr 361/2003, mis käsitleb mikroettevõtete ning väikese ja keskmise suurusega ettevõtete määratlust (ELT L 124, 20.05.2003, lk 36–41), järgmiselt:
1) mikroettevõtja – neli hindepunkti;
2) väikeettevõtja – kolm hindepunkti;
3) keskmise suurusega ettevõtja ‒ kaks hindepunkti;
4) ettevõtja, kes ei ole punktides 1–3 nimetatud suurusega ettevõtja – üks hindepunkt.
(2) Minimaalne hindepunktide arv taotluse rahuldamiseks on üks hindepunkt.
(3) PRIA moodustab hindamistulemuste põhjal taotluste paremusjärjestuse.
(4) Taotluste paremusjärjestuse koostamisel loetakse paremaks rohkem hindepunkte saanud taotlus. Võrdsete hindepunktide summadega taotluste puhul eelistatakse selle taotleja taotlust, kelle taotletav toetuse suurus on suurem.
(1) Kui kõigi nõuetele vastavate taotluste rahastamise summa ei ületa toetuseks ettenähtud vahendeid, rahuldatakse kõik nõuetele vastavad taotlused, mis on saanud vähemalt minimaalse hindepunktide arvu, Euroopa Liidu ühise põllumajanduspoliitika rakendamise seaduse § 79 lõike 1 punkti 3 alusel.
(2) Kui kõigi nõuetele vastavate taotluste rahastamise summa ületab toetuseks ettenähtud vahendeid, rahuldatakse vahendite piires taotluste hindamise tulemusel koostatud taotluste paremusjärjestuse alusel parimad taotlused, mis on saanud vähemalt minimaalse hindepunktide arvu, Euroopa Liidu ühise põllumajanduspoliitika rakendamise seaduse § 79 lõike 1 punkti 2 alusel.
(3) Taotlus vastab nõuetele, kui taotleja, taotlus ja toetatav tegevus vastavad Euroopa Liidu õigusaktides, Euroopa Liidu ühise põllumajanduspoliitika rakendamise seaduses, arengukavas ja määruses sätestatud nõuetele.
(4) Kui taotluse nõuetele vastavuse kontrollimise käigus tehakse kindlaks, et taotleja, taotlus või toetatav tegevus ei vasta toetuse saamiseks esitatud nõuetele, teeb PRIA Euroopa Liidu ühise põllumajanduspoliitika rakendamise seaduse § 79 lõike 4 alusel taotluse rahuldamata jätmise otsuse.
(5) PRIA teeb taotluse rahuldamise otsuse või taotluse rahuldamata jätmise otsuse 30 tööpäeva jooksul arvates taotluse esitamise tähtpäevast.
(1) Toetuse saaja sõlmib hiljemalt ühe aasta jooksul arvates PRIA poolt taotluse rahuldamise otsuse tegemisest nõuetekohase kindlustuslepingu ning esitab maksetaotluse ja kindlustusmakse tasumist tõendavad dokumendid.
(2) Toetuse saaja täidab kuni kindlustusperioodi lõpuni järgmisi kohustusi:
1) tagab toetuse maksmise aluseks olevate dokumentide nõuetekohasuse ja kulude vastavuse toetuse määramise aluseks olnud tingimustele;
2) vastab § 2 lõigetes 2‒5 sätestatud nõuetele;
3) võimaldab teostada toetuse kasutamise üle järelevalvet ja teha muid toetuse saamisega seotud kontrolle ning osutama selleks igakülgset abi, sealhulgas võimaldama viibida toetuse saaja kinnisasjal, ehitises ja ruumis ning läbi vaadata dokumente kohapeal;
4) esitab järelevalve teostamiseks või muu kontrolli tegemiseks vajalikud andmed ja dokumendid määratud tähtaja jooksul;
5) eristab selgelt oma raamatupidamises toetuse kasutamisega seotud kulud ning neid kajastavad kulu- ja maksedokumendid muudest kulu- ja maksedokumentidest;
6) teavitab viivitamata PRIA-t taotluses esitatud andmete muutumisest või kindlustuslepingu tingimuste muutmisest.
§ 13. Toetuse maksmise aluseks olevate dokumentide esitamine
(1) Toetuse maksmiseks esitab toetuse saaja pärast kindluslepingu sõlmimist ja kindlustusmaksete täielikku või osadena tasumist PRIA-le PRIA e-teenuse keskkonna kaudu maksetaotluse koos kindlustusmakse tasumist tõendava maksekorralduse ärakirja või väljatrükiga või arvelduskonto väljavõttega.
(2) Maksetaotluse esmakordse esitamise korral esitab toetuse saaja lisaks kindlustuslepingu, kindlustuspoliisi ja maksegraafiku ärakirjad.
(3) Maksetaotluses esitab toetuse saaja järgmised andmed:
1) toetuse saaja nimi, isiku- või registrikood ja selle taotluse viitenumber, mille kohta maksetaotlus esitatakse;
2) teave kindlustusmakse osalise või täieliku tasumise kohta;
3) teave kindlustusmakse tasumist tõendavate dokumentide kohta.
(4) Toetuse saaja võib aastas esitada kuni neli maksetaotlust.
§ 14. Toetuse maksmine ja maksmisest keeldumine
(1) PRIA teeb toetuse saaja esitatud maksetaotluse alusel toetuse maksmise otsuse sellise aja jooksul, et toetusraha oleks võimalik kanda toetuse saaja arvelduskontole 30 tööpäeva jooksul arvates §-s 13 nimetatud nõuetekohaste dokumentide saamisest.
(3) Toetuse maksmisest keeldumise otsuse korral tunnistab PRIA taotluse rahuldamise otsuse kehtetuks.